Moje Đakovo

Dobrotvorni doručak
2025-11-29 08:00 - 10:00 (Europe/Zagreb) | Đakovo, Đakovo, Đakovo, Hrvatska, 31400, Croatia (Local Name: Hrvatska)
Socijalno-humanitarna udruga Terezijin krug Đakovo dana 29. studenog 2025. godine, u sklopu manifestacije Svome gradu za blagdane Grada Đakova, organizira Dobrotvorni doručak.
Dobrotvorni doručak će se ponuditi svim ljudima dobre volje, u subotu 29.11.2025. godine, od 8:00 do 10:00 sati na Gradskoj tržnici – “Đakovačkoj pijaci” i bit će gratis! Napokon, bit će to prilika kušati slasne zalogaje chefa restorana Omakase, Gorana Kuncea!
Želimo podijeliti ovaj obrok s vama za početak Došašća u Danima dobrote i solidarnosti. Mali je to znak pažnje i zahvalnosti za dugogodišnju podršku našem humanitarnom djelovanju, a posebno za podršku iskazanu korisnicima Socijalne samoposluge Đakovo!
Ujedno želimo podsjetiti o važnosti odgovornog postupanja s hranom – da se hrana ne baca, da se pripremaju obroci u količinama koje su doista potrebne te da se višak namirnica uvijek može usmjeriti onima kojima će najviše značiti.
Zahvaljujemo svima koji će i ovog Došašća podijeliti radost predbožićnog razdoblja s onima kojima je to najpotrebnije, kako bi i oni dostojanstveno proveli nadolazeće blagdane. Svoju dobrotu možete iskazati donacijom namirnica i/ili higijenskih potrepština, koje je potrebno donijeti u Mažuranićevu 8, u prostor Socijalne samoposluge Đakovo.
Dobrotvorni doručak bit će prilika za topli ljudski susret i zajedništvo te podsjetnik na važnost brige za bližnje, solidarnost i humanost u svakodnevnom životu.

Koncert tradicijske glazbe: Eho borduna
2025-11-28 19:00 - 21:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Posljednji događaj iz cjelogodišnjeg projekta ARLAukanje je koncert tradicijske glazbe Eho borduna.
Riječ je o vokalnom projektu izvođačica koji spaja tradicijsku i etno glazbu različitih kultura u jedinstvenu glazbenu priču. “Eho” kao simbolika tona koji se prostire i odražava u prostoru i kao pitanje kojim se vokalistice bave, što je to u tradicijskoj glazbi da joj se vraćamo? “Bordun” s druge strane simbolizira stalnost i trajnost tona kao baze koji mijenja oblike ali i dalje stameno otvara komunikacijske kanale vokalne tradicije.
Ove izvođačice kroz nalik jednostavne koncertne nastupe, predstavljaju bogatu riznicu tradicionalnih pjesama u suvremenim vokalnim aranžmanima koji stvaraju most između prošlosti i sadašnjosti.
Njihov pristup tradicionalnoj glazbi je istraživačko putovanje kroz koje otkrivamo zajedničke niti ljudskog iskustva. Svaka pjesma nosi svoju priču – od uspavanka i svadbenih pjesama do pjesama rada i slavlja. Posebnu pažnju posvećuju višeglasju karakterističnom za različite tradicije, stvarajući bogat zvučni pejzaž koji povezuje naizgled udaljene svjetove.
Kroz svoje izvedbe, istražuju kako su naši preci koristili glazbu u svakodnevnom životu – od rituala i slavlja do radnih pjesama i uspavanka. Stapanjem tradicionalnih tehnika pjevanja sa suvremenim vokalnim izričajem stvaraju jedinstveni glazbeni doživljaj. Njihov repertoar obuhvaća pjesme na različitim jezicima, čime demonstriraju univerzalnost ljudskog glazbenog izraza.
U srži ovog projekta je istraživanje načina na koji glazba povezuje ljude kroz vrijeme i prostor. Svaka melodija koju izvode nosi u sebi priče generacija koje su je prenosile, čuvale i obogaćivale. Kroz inovativne vokalne harmonije i ritmove istražuju kako su različite kulture koristile glazbu za izražavanje istih temeljnih ljudskih iskustava – ljubavi, rada, tugovanja, slavlja.
Ovaj program doprinosi obogaćivanju naše lokalne zajednice predstavljanjem bogatstva tradicijske glazbe u novom ruhu, potiče međukulturni dijalog, doprinosi očuvanju nematerijalne kulturne baštine i aktivnom uključivanju publike u tradicijsko pjevanje. Izvođačice žele pokazati kako vokalna tradicija, bez obzira na porijeklo, govori univerzalnim jezikom koji povezuje sve ljude.”
Projekt se provodi kroz platformu Clubture događaj u okviru 25. kruga programa ‘CTHR: Programska razmjena i suradnja’ mreže Clubture network, uz potporu Ministarstva kulture i medija HR, Zaklade Kultura nova, odjela za kulturu Grada Zagreba i Nacionalne zaklada za razvoj civilnoga društva kroz program Centri znanja. Jedan od pokrovitelja je i Grad Đakovo, a domaćini su Udruga ARLA i Muzej Đakovštine.

Orguljaški koncert „Svjetlo iz tame“ u đakovačkoj katedrali
2025-11-27 19:00 - 21:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Orguljaški koncert „Lux ex Tenebris – Svjetlo iz tame“ u đakovačkoj katedrali u četvrtak, 27. studenoga održat će hrvatski orguljaš dr. sc. Mario Perestegi, profesor orgulja na Akademiji za glasbo u Ljubljani, sada u zvanju redovitog profesora.
Na programu su djela sljedećih autora: Emilio Busolini, Jehan Langlais, Petr Eben, Imre Sulyok, Franjo Lučić, Johann Sebastian Bach i Denis Bedard.
Početak koncerta je u 19 sati.

Izložba Damira Mataušića u kripti Katedrale
2025-11-27 12:00 - 13:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
U kripti Katedrale sv. Petra u Đakovu u četvrtak, 27. studenoga u 12 sati bit će otvorenje izložbe Damira Mataušića pod nazivom Kiparski izričaji vjere.
Izložba je nastavak suradnje institucija Đakova i Splita na projektu Strossmayerovim putem i bit će otvorena do 13. ožujka 2026.

Znanstveni kolokvij o umjetnoj inteligenciji
2025-11-26 10:00 - 14:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Katolički bogoslovni fakultet u Đakovu organizira interdisciplinarni znanstveni kolokvij: Umjetna inteligencija i granice čovještva u srijedu, 26. studenoga s početkom u 10 sati. Povod raspravi je doktrinarna nota Antiqua et nova, koja poziva na kritičko promišljanje izazova umjetne inteligencije. Kolokvij želi otvoriti dijalog između teologije, filozofije, antropologije, etike i znanosti o pitanjima savjesti, identiteta i duhovnosti u digitalnom dobu.

XXIII. Strossmayerovi dani: Koncert Zagrebačke filharmonije
2025-11-25 19:30 - 20:30 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
U utorak, 25. studenoga u 19:30 u Katedrali sv. Petra održat će se koncert Zagrebačke filharmonije s baroknim programom „Baroque o’ clock“, u izvedbi istaknutih solista.

Dance & Wine druženje u Plesnom centru Flash
2025-11-23 16:30 - 18:30 | Plesni centar Flash, Ul. Ivana Pavla II 9, Đakovo, Hrvatska, 31400, Croatia (Local Name: Hrvatska)
U Plesnom centru Flash u Đakovu iduće će se nedjelje održati Dance & Wine druženje namijenjeno ženama svih generacija. Događaj je planiran za nedjelju, 23. studenoga, od 16:30 do 18:30 sati, a ulaznice u pretprodaji dostupne su po cijeni od 35 eura u pretprodaji i 45 eura na dan događaja.
Riječ je o zabavnom i opuštenom događanju koje ženama kroz glazbu, pokret i ugodnu atmosferu pomaže da učine nešto dobro za sebe — i istovremeno uživaju u latino ritmu i čaši vina.
Posebnost formata je što ne zahtijeva prethodno plesno iskustvo, te je namijenjen ženama svih dobnih skupina.
Također, važno je istaknuti kako je cilj projekta i potaknuti žene na više gibanja i tjelesne aktivnosti, ali na način koji je zabavan, pristupačan i motivirajući. Budući da ples mnogima predstavlja najprirodniji oblik kretanja, vjerujemo da će ovakav format privući brojne žene iz Đakova koje možda ne bi odabrale klasičnu tjelovježbu.
Sudionice očekuje čaša vina dobrodošlice, opušteno druženje i plesna radionica Bachate za koju nije potrebno prethodno iskustvo. Uz latino ritmove i ugodnu atmosferu, Dance & Wine druženje idealna je prilika za kvalitetno popodne s prijateljicama u plesnom i vedrom tonu.
Mjesto možete rezervirati ovdje.
Organizatori su Plesni centar Flash,Vinoteka Bačva i Kristina Mikolčić

26. Smotra povijesnih i građanskih plesova i starogradskih pjesama Hrvatske
2025-11-22 17:30 - 20:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Ministarstvo kulture Republike Hrvatske donijelo je odluku da starogradsku pjesmu zaštiti kao nematerijalno kulturno dobro. Starogradskim pjesmama nazivaju se vrste pjesama koje su nastale i još se izvode u gradovima, gradićima i selima Slavonije, Baranje i Srijema te na širem panonskom prostoru.
Smotra povijesnih i građanskih plesova i Starogradskih pjesama Hrvatske održava se u Đakovu po 26. puta i to 22. studenoga u prostoru DVD-a Đakovo s početkom u 17:30 sati.
Priredba je to koja ima za cilj očuvanje običaja, pjesme i plesa te građanske tradicije i iz godine u godinu izazove oduševljenje bogatstvom i raskoši građanskih kostima. Sudjeluju društva koja njeguju građansku tradiciju i običaje iz cijele Hrvatske. To je prva i jedina priredba ove vrste na državnoj razini.

Sudjeluju:
KUD „Sklad“ Đakovo – ŽPS „Skladovke“
Studio povijesnog plesa „Divertimento“, Zagreb
Kulturna udruga „Šibenske šuštine“, Šibenik
Udruga hrvatskih umirovljenika Općine Nova Kapela
Plesna udruga „Stari fijaker“, Đakovo
KUD „Virovitica“, Virovitica
KUD „Antun Mihanović“, Klanjec
KUD „Tomislav“ Sibinj – ŽPS „Sokolice“ i tamburaški sastav
Hrvatska čitaonica „Fisher“ Surčin, Srbija
Ženska klapa Certissa Đakovo
Foto: TZ Grada Đakova

Dan sjećanja na žrtvu Vukovara i Škabrnje i Dan europskih autora u Strukovnoj školi
2025-11-21 10:30 - 12:30 | Srednja strukovna škola Antuna Horvata, Srednja strukovna škola Antuna Horvata, Đakovo, Hrvatska, 31400, Croatia (Local Name: Hrvatska)
Srednja strukovna škola Antuna Horvata škola obilježit će Dan sjećanja na žrtvu Vukovara i Škabrnje i Dan europskih autora s dva programa koji će se održati u petak 21. studenoga 2025.
Program:
Školska knjižnica Srednje strukovne škole Antuna Horvata
10,45
Predstavljanje knjige i edukativnih igara IGRA I PEDAGOGIJA U DIGITALNOJ KULTURI ZA DJECU I ODRASLE – NASLJEĐE ZOLTÁNA DIENESA (Đakovo, 2025.)
Sudjeluju: dr. sc. Zolt Nemeskeri, autor, prodekan Fakulteta kulturologije, pedagogije i ruralnog razvitka Sveučilišta u Pečuh
dr.sc. Ivica Đurok, prof. emeritus Fakulteta kulturologije, pedagogije i ruralnog razvitka Sveučilišta u Pečuh
11,30
Predstavljanje antologije hrvatske antiratne poezije Cvrčak u trubi, autora Tomislava Domovića i Biserke Goleš Glasnović.
Sudjeluju: Ivan Baković, Tomislav Domović, Biserka Goleš Glasnović i učenice Petra Lučić i Dora Crnoja pod mentorstvom profesorice Anite Šakota

Foto: Moje Đakovo

Sasvim običan kviz vol. 5
2025-11-20 20:00 - 22:30 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
Malo po malo, stigli smo i do petog izdanja „Sasvim običnog kviza“!
Pripremi se za smijeh, izazovna pitanja i nezaboravne trenutke u društvu najboljih ekipa.
Prijavi ekipu, zauzmi mjesto i pokaži što znaš – a najvažnije, dođi po dobru zabavu!
Vidimo se na popularnom Pazarištu, u kafiću na igralištu HNK Đakovo Croatia.
Četvrtak, 20. studenog 2025.
Početak u 20:00 sati
Prijavit se možete ovdje: https://forms.gle/F61drUKSmCX4Yrm49

Breathwork Detox radionica
2025-11-15 16:00 - 18:00 | Gama sportski centar, Gama Sportski Centar, Đakovo, Hrvatska, 31000, Croatia (Local Name: Hrvatska)
Lokacije i termini:
Osijek: 10:00 – 12:00 h
Đakovo: 16:00 – 18:00 h
Datumi radionica: 6.9., 11.10., 15.11., 13.12., 3.1.
Godina: 2025./2026.
Cijene: Pojedinačna radionica 30 EUR, Paket od 5 radionica 120 EUR (1 radionica gratis) + poklon: besplatna dvodnevna online radionica postavljanja ciljeva (vrijednost 40 EUR)
Ove radionice dizajnirane su za sustavan rad na otpuštanju ograničavajućih uvjerenja, emocionalnih blokada i misaonih obrazaca koji vas sputavaju. Kroz tehniku Breathwork Detox i NLP usmjerit ćemo vas na stvaranje jasne, snažne vizije i manifestaciju najuspješnije godine do sada.

ONLINE RADIONICA POSTAVLJANJA CILJEVA I VIZIJE U NOVOJ GODINI
Termini: 31.12. 2025. od 10:00 do 12:00 h i 1.1. 2026. od 16:00 do 18:00 h
Cijena: 40 EUR
Ova dvodnevna online radionica vodi vas kroz proces postavljanja ciljeva i kreiranja vizije za novu godinu, pomažući vam da jasno manifestirate svoje namjere i ostvarite željene promjene.

PRIJAVA I INFORMACIJE:
Prijave na: icatic@breathworkdetox.com ili na broj, 0989779640
Svaki veliki iskorak započinje jasno postavljenom namjerom. Oslobodite svoj puni potencijal, otpustite ono što vas koči i zakoračite u novu godinu sa samopouzdanjem i jasnoćom. Zajedno kreirajmo vašu najuspješniju godinu do sada!

HNK Đakovo Croatia – NK Varteks
2025-11-15 14:00 - 16:00 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
Pred nama je subotnje nogometno poslijepodne na Pazarištu koje će zasigurno ponuditi nova uzbuđenja. Naime, u sklopu 13. kola Druge NL, đakovački drugoligaš Đakovo Croatia dočekuje momčad Varteksa iz Varaždina – klub s bogatom tradicijom i dugogodišnjim iskustvom u hrvatskom nogometu, ali i klub koji je, poput Đakovčana, od tekuće sezone promoviran u navedeni rang natjecanja.
Đakovčani u ovaj susret ulaze ohrabreni važnim gostujućim slavljem kod Hrvatskog dragovoljca prošlog vikenda, čime su vratili osmijeh na lica svojih navijača. Momci iz svlačionice Đakovo Croatije ističu kako su pobjedom u Sigetu dobili dodatno samopouzdanje i kako sada žele to potvrditi i pred domaćom publikom.
S druge strane, Varteks također dolazi u dobrom ritmu – Varaždinci su u prošlom kolu upisali pobjedu nad Jadranom LP, čime su zadržali priključak gornjem dijelu tablice. Riječ je o vrlo organiziranoj i borbenoj momčadi koja zna igrati na rezultat pa Đakovčane očekuje vrlo zahtjevnih 90 minuta.
Na tablici Đakovo Croatia drži 11. mjesto s 14 bodova na kontu, dok je Varteks deveti s 19 osvojenih bodova. Razlika je svega pet bodova, što znači da bi eventualna domaća pobjeda dodatno približila Đakovčane s ekipama iz sredine poretka i donijela miran završetak jesenskog dijela prvenstva.
Ova utakmica nije samo borba za nova tri boda, već i posljednja domaća utakmica u 2025. godini, a ujedno i posljednja na Pazarištu prije početka radova na rekonstrukciji zapadne tribine. Upravo zato, ova subota bit će prilika da se još jednom svi zajedno okupimo, napunimo tribine i podržimo našu momčad koja to uistinu i zaslužuje.
HNK Đakovo Croatia – NK Varteks, subota, 15. studenog 2025. s početkom u 14 sati – vidimo se na Pazarištu!

Koncert Glazbene škole Arija: "Kad se male ruke slože"
2025-11-14 18:00 - 20:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Ovog petka Glazbena škola Arija našem gradu donosi glazbenu atmosferu – pridružite im se!
Ovo je velika prilika za njihove polaznike, koji će u Muzeju Đakovštine, s početkom u 18:00 sati, pokazati sve što su do sada naučili.
Svi znamo da, kad se male ruke slože, sve se može! Stoga, dođite i podržite Ariju na novom glazbenom putovanju.

Nadbiskupijska zaklada „Dr. Nikola Dogan“ - dodjela odluka korisnicima
2025-11-14 17:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Svečana dodjela odluka korisnicima Nadbiskupijske zaklade „Dr. Nikola Dogan“ – osnovnoškolcima, srednjoškolcima i studentima, održat će se u petak, 14. studenoga u Svečanoj dvorani biskupa Mandića Središnje nadbiskupijske i fakultetske knjižnice u Đakovu s početkom u 17 sati.
Nakon molitvenog uvoda uslijedit će pozdrav upravitelja Zaklade, dr. Drage Tukare, a potom obraćanje đakovačko-osječkog nadbiskupa Đure Hranića koji će odluke uručiti korisnicima

Predstava "Kako sam upoznao vašu majku" (Lovro Klepo)
2025-11-08 18:00 - 19:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Izvodi: Lovro Klepo
Mentor: red. prof. dr. art. Maja Martinek
Sumentor: Matea Herman, ass., Toni Leaković, ass.
Trajanje: 35 min
Uzrast: 10+
Opis: Ova lutkarska predstava pokazuje nam što se sve događa u glavi muškarca dok je njegova žena u rađaoni. Predstava je nastala kao završni ispit iz lutkarstva.
Ulaz besplatan

Predstava "Petrica Kerempuh na vašaru" (Ana Ilakovac)
2025-11-08 17:00 - 18:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Izvodi: Ana Ilakovac
Mentor: izv. prof. dr. art. Maja Lučić
Sumentor: Matea Bublić, ass., Goran Guksić, umj. iz prakse
Glazba: Petar Eldan
Trajanje: 35 min
Uzrast: 5+
Opis: Ova lutkarska predstava prikazuje snalažljivost, vještinu i (ne)prilike u kojima se ovog puta našao jedan od najpoznatijih likova hrvatske književnosti. Nakon što ga gazdarica otpusti, primoran je pronaći novi posao. Svojim šarmom i nepredvidivim karakterom dovodi se u nezavidne situacije iz kojih se istim sredstvima izbavlja.
Ulaz besplatan.

Prvenstvo Kupa Republike Hrvatske na kajakaškim ergometrima
2025-11-08 10:00 | Osnovna škola Josipa Antuna Ćolnića, Osnovna škola Josipa Antuna Ćolnića, Đakovo, Hrvatska, 31400, Croatia (Local Name: Hrvatska)
U organizaciji Sportskog veslačkog udruženja Đakovo i Hrvatskog kajakaškog saveza, uz suorganizaciju Turističke zajednice grada Đakova, održat će se Prvenstvo Kupa Republike Hrvatske na kajakaškim ergometrima.
Natjecanje će se održati u subotu, 8. studenoga 2025. godine, s početkom u 10:00 sati, u dvorani „Sjever“ Osnovne škole Josipa Antuna Ćolnića u Đakovu.
Ovim natjecanjem okupljaju se najbolji hrvatski kajakaši i kajakašice koji će odmjeriti snage u disciplini veslanja na kajakaškim ergometrima. Cilj događanja je promicanje kajakaškog sporta, poticanje sportskog duha te omogućavanje natjecateljima da ostvare što bolje rezultate u kontroliranim uvjetima.
Događaj je dio projekta „Razvoj i unapređenje outdoor turističkih proizvoda na području Đakovštine – aktivnosti na jezerima i ostale outdoor aktivnosti” sufinanciranog od strane Hrvatske turističke zajednice putem Fonda za udružene turističke zajednice.
Projekt zajednički provode Turistička zajednica grada Đakova i općine Đakovštine.

Podaci o događanju:
Datum: 8. studenoga 2025.
Vrijeme početka: 10:00 sati
Mjesto održavanja: Dvorana „Sjever“, Osnovna škola Josipa Antuna Ćolnića, Đakovo
Organizatori:
Sportsko veslačka udruga Đakovo
Hrvatski kajakaški savez
Suorganizator:
Turistička zajednica grada Đakova

Donatorski Pub kviz
2025-11-07 19:30 - 22:30 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Lions Club Buga Đakovo organizira Donatorski pub kviz koji će se održati 7. studenoga u 19:30 sati u svečanoj dvorani DVD-a Đakovo (Splitska ul. 21).
Sudjelovati mogu ekipe do pet članova, a kotizacija iznosi 25 eura po ekipi.
Sav prihod od kotizacija i pića bit će doniran u humanitarne svrhe.
Prijave se zaprimaju putem e-maila lc.buga.djakovo@gmail.com ili putem Facebook stranice facebook.com/lcbugadjakovo.
Dođite, zabavite se i pomozite onima kojima je to najpotrebnije!

Predavanje - "Mama, tata, upomoć – emocionalne teškoće djece i adolescenata"
2025-11-07 19:00 - 21:00 | Gradsko društvo Crvenog križa Đakovo, Hrvatski Crveni križ, Đakovo, Hrvatska, 31400, Croatia (Local Name: Hrvatska)
Udruga Terra Panonika poziva sve roditelje, skrbnike i odgojitelje na predavanje „Mama, tata, upomoć“, koje će se održati u petak, 7. studenoga 2025. u 19 sati u prostorijama Gradskog društva Crvenog križa Đakovo te paralelno online.
Predavanje je posvećeno emocionalnim teškoćama kod djece i adolescenata – temi koja je sve aktualnija u današnjem ubrzanom svijetu. Kako prepoznati znakove da dijete proživljava emocionalne poteškoće, na koji način mu pristupiti i koje strategije mogu pomoći u suočavanju s izazovima – samo su neka od pitanja na koja će odgovoriti predavačica Marina Grbeša, mag. psych.
Za sve koji žele predavanje pratiti online, potrebno je poslati e-mail na adresu terrapanonika@gmail.com kako bi dobili pristupne upute.
Projekt financira Podravka d.d.

Sasvim običan kviz vol. 4
2025-11-06 20:00 - 22:30 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
Vrijeme je za četvrto izdanje „Sasvim običnog kviza“!
Pripremi se za smijeh, izazovna pitanja i nezaboravne trenutke u društvu najboljih ekipa.
Prijavi ekipu, zauzmi mjesto i pokaži što znaš – a najvažnije, dođi po dobru zabavu!
Vidimo se na popularnom Pazarištu, u kafiću na igralištu HNK Đakovo Croatia
Četvrtak, 6. studenoga 2025.
Početak u 20:00 sati
Prijavit se možete ovdje: https://forms.gle/F61drUKSmCX4Yrm49

“Dies Facultatis” Katoličkog bogoslovnog fakulteta u Đakovu
2025-11-06 10:00 - 15:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
“Dies Facultatis” Katoličkog bogoslovnog fakulteta u Đakovu proslavit će se u četvrtak, 6. studenoga 2025. Obilježavanje će započeti misnim slavljem u đakovačkoj prvostolnici sv. Petra u 10 sati, a misu će predvoditi veliki kancelar Fakulteta, mons. dr. sc. Đuro Hranić, nadbiskup đakovačko-osječki.
U 11:30 u Dvorani biskupa Antuna Mandića Središnje nadbiskupijske i fakultetske knjižnice u Đakovu uslijedit će svečana akademija i akademski čin promocije sveučilišnih magistara teologije te specijalista propedeutike psihoterapije i teoterapije.

Otvorenje izložbe “Tišina koja govori: slike neizgovorenih priča“
2025-11-05 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Povodom Mjeseca hrvatske knjige (15. listopada – 15. studenoga 2025.) Gradska knjižnica i čitaonica Đakovo i Foto-kino klub Đakovo već 9. put organiziraju fotografski natječaj i izložbu fotografija pod nazivom “Tišina koja govori: slike neizgovorenih priča“. Na natječaj je pristiglo 482 fotografije koje je poslalo 246 autora. Nagrađene, pohvaljene te fotografije izabrane za postav izložbe u kategoriji odraslih i djece, moći ćete pogledati u Kući Reichsmann.
„Zahvaljujemo Ministarstvo kulture i medija Republike Hrvatske na dugogodišnjoj podršci ovom projektu.“, poručuju iz Gradske knjižnice i čitaonice.

Predstavljanje knjige Nastje Kulović - "Mi se ne grlimo"
2025-11-04 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Priča o ljubavi unutar obitelji, onome što toj ljubavi stoji na putu i malim koracima prema promjeni.
U trećoj knjizi Nastje Kulović, još jednoj obiteljskoj priči, upoznajemo četiri različita pripovjedna glasa u nekoliko dana ranog ljeta, dok pripremaju proslavu šezdesetog rođendana jedne od junakinja. U tih nekoliko dana prije velike proslave ruše se sve brane, događa se zaokret, riječi napokon izlaze van – tamo gdje im je i mjesto. Nastjini romani su introspektivni, intimistički, usmjereni na pojedinca, čime nas potiču na unutarnju promjenu i samoanalizu. Nastja nas uporno potiče da prigrlimo svoje priče jer su one itekako vrijedne.

7. rođendan kluba mladih pisaca "Tinta"
2025-10-31 19:00 - 22:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
U petak, 31. listopada 2025., u 19 sati u Gradskoj knjižnici i čitaonici Đakovo Tinta slavi svoj 7. rođendan! Što vas očekuje? Očekuje vas red poezije, red proze i red glazbe.
Tintaši pripremaju za vas svoja djela i djela drugih književnika s posebnom tematikom koju vam zasad nećemo otkriti (riječ je o književnicima iz one zemlje čiju zastavu uvijek zamijenite sa zastavom Indonezije i obrnuto).
Za glazbeni program ne moramo se brinuti jer će se za njega pobrinuti već poznati duo Joco i Sanja. Također, pokrenuta je suradnja s članovima Puhačkog orkestra DVD-a Đakovo.
„Ovaj ćemo rođendan obogatiti novitetom za koji smatramo da će biti zanimljiv kako vama, tako i nama Tintašima. Provjerite rokovnike, zacrvenite 31. listopada, pozovite prijatelje i pridružite nam se u proslavi 7. rođendana u 19 sati u prostorijama GKČ Đakovo (Ulica bana Josipa Jelačića 30).”, poručuju iz Tinte!

Edukido Đakovo organizira LEGO & Slime Halloween party!
2025-10-31 18:00 - 20:00 | Edukido Đakovo, Edukido Đakovo, Đakovo, Hrvatska, 31000, Croatia (Local Name: Hrvatska)
Pridružite se najstrašnije zabavnoj radionici u gradu! U četvrtak, 31. listopada 2025., od 18:00 do 20:00 sati, u prostorijama Edukido Đakovo održat će se LEGO® & Slime Halloween party — posebna radionica za djecu uzrasta od 5 do 12 godina.
Mali kreativci imat će priliku izrađivati vlastite „strašne“ LEGO® modele i stvarati ljepljivi Halloween slime, a sve to u duhu mašte, igre i druženja.
Cijena sudjelovanja je 15 €, a prijava je obavezna jer je broj mjesta ograničen.
Edukido program poznat je po svom jedinstvenom pristupu učenju kroz igru s LEGO® kockama. Uz više od 10 000 kockica, djeca razvijaju maštu, logičko razmišljanje i suradničke vještine, otkrivajući svijet znanosti na zabavan i pristupačan način.
Pripremite kostime, osmijehe i dobru volju — čeka vas večer prepuna zabave, kreativnosti i sluzi!

Otvorenje izložbe „Drvo masline: Tisućljetni korijeni hrvatske povijesti”
2025-10-31 18:00 - 19:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
U godini u kojoj se obilježava 1100. obljetnica krunidbe kralja Tomislava, u Đakovu će u petak, 31. listopada u 18 sati, u Kući Reichsmann biti otvorena izložba skulptura pod nazivom „Drvo masline: Tisućljetni korijeni hrvatske povijesti” autora Ante Vukadina, Duvnjaka koji već desetljećima živi i stvara u Dubrovniku.
Izložba je već uspješno predstavljena u Tomislavgradu, gdje je izazvala veliko zanimanje javnosti, a Vukadinove skulpture – izrađene od maslinovih panjeva, grana i korijenja – prepoznate su kao jedinstven spoj umjetnosti, vjere i domoljublja.
Ante Vukadin rođen je 1952. godine u Crvenicama. Djetinjstvo je proveo u Seonici i Đakovu, gdje je završio školu za drvodjelca i godinama živio sa svojom obitelji. Upravo ga Đakovština veže posebnim uspomenama i obiteljskim korijenima, pa mu povratak s izložbom u ovaj grad ima i emotivnu vrijednost.
Kao dragovoljac i branitelj, sudjelovao je u obrani Hrvatske i stekao status HRVI-a. I danas, u 73. godini života, izrađuje skulpture s istom strašću, posvećene hrvatskim povijesnim likovima i sakralnim temama. Kako sam kaže, svojim djelima zahvaljuje Bogu i izražava ljubav prema domovini: „Kad mi zdravlje dopusti, uzmem drvo i radim od srca – s vjerom i zahvalnošću našem Spasitelju.“

HNK Đakovo Croatia - NK Solin
2025-10-31 14:00 - 16:00 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
Utakmica 11. kola SuperSport 2. NL

Predavanje - Autentičnost: put k sebi
2025-10-28 17:30 - 18:30 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)

Predstava - Malo blago
2025-10-27 20:00 - 22:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Predstava Malo Blago, nastala prema tekstu renomirane irske dramaturginje Elaine Murphy, donosi emotivnu, iskrenu i slojevitu priču o tri generacije žena – baki, majci i kćeri – koje se suočavaju s izazovima svakodnevice bez prisutnosti muške figure. Kroz duhovite, ali i dirljive trenutke, predstava otkriva njihovu međusobnu povezanost, snagu, slabosti i prilagodbu promjenama koje im život donosi.
Baka, jedina koja ima stabilnog partnera, pokušava razumjeti i podržati svoju kćer i unuku dok se one bore s emotivnim turbulencijama, profesionalnim pritiscima i osobnim dilemama. Svaka od njih nosi vlastiti teret – gubitke, nesigurnosti i nadanja – dok istovremeno pokušavaju sačuvati ono najvrjednije: međusobnu ljubav i obiteljsku bliskost.
Kroz njihove isprepletene priče, Elaine Murphy majstorski oslikava realnost moderne žene, razapete između očekivanja društva i vlastitih potreba. Tekst s mnogo topline i humora istražuje kako se različite generacije žena nose s promjenama u odnosima, obiteljskim obvezama i ulogama koje preuzimaju, često nesvjesno oblikovane nasljeđem prethodnih generacija.
Ova emotivna i istovremeno zabavna predstava dirnut će publiku svojom univerzalnošću i iskrenošću, pružajući gledateljima priliku da se prepoznaju u borbama i pobjedama njezinih junakinja.
Tekst: Elaine Murphy
Režija i adaptacija: Lea Anastazija Fleger
Igraju: Mirela Brekalo, Jelena Miholjević, Anja Jogunica
Prijevod: Tomislav Pavković
Scenografija: Irena Kraljić
Kostimografija: Tea Bašić Erceg
Glazba: Borna Šercar
Oblikovanje svjetla: Dragan Micić
Fotografija: Mak Vejzović
Dizajn promotivnih materijala: Tajana Grbić
Produkcija: Teatar EXIT
Trajanje: 90 minuta
Lokacija: dvorana DVD-a Đakovo (Splitska ul. 21)Cijena ulaznice: 5 EUR (broj mjesta ograničen na 150)

Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Predavanje - "Mama, tata, upomoć – emocionalne teškoće djece i adolescenata"
2025-10-27 19:00 - 21:00 | Gradsko društvo Crvenog križa Đakovo, Hrvatski Crveni križ, Đakovo, Hrvatska, 31400, Croatia (Local Name: Hrvatska)
Udruga Terra Panonika poziva sve roditelje, skrbnike i odgojitelje na predavanje „Mama, tata, upomoć“, koje će se održati u ponedjeljak, 27. listopada 2025. u 19 sati u prostorijama Gradskog društva Crvenog križa Đakovo te paralelno online.
Predavanje je posvećeno emocionalnim teškoćama kod djece i adolescenata – temi koja je sve aktualnija u današnjem ubrzanom svijetu. Kako prepoznati znakove da dijete proživljava emocionalne poteškoće, na koji način mu pristupiti i koje strategije mogu pomoći u suočavanju s izazovima – samo su neka od pitanja na koja će odgovoriti predavačica Marina Grbeša, mag. psych.
Za sve koji žele predavanje pratiti online, potrebno je poslati e-mail na adresu terrapanonika@gmail.com kako bi dobili pristupne upute.
Projekt financira Podravka d.d.
